Отчетен доклад

на Настоятелството на НЧ „ Напредък-1869“ за 2019 г

Уважаеми дами и господа,

 Годишното отчетно събрание e време за равносметка и неизбежно започваме да прехвърляме успехи и неуспехи , приятни срещи и впечатляващи изяви, донесли много емоции и награди. През своите 150 години пълноценен живот читалище „ Напредък-1869“ се утвърди като институция с мисия. От скромните цели, които са си поставили неговите основатели- „ да спомага на бедните ученици“ и „ членовете му да се занимават с прочитане на български книги и вестници“- до днес, когато трябва да съхраним идентичността си сред европейското многообразие. Читалище „Напредък- 1869“ е изцяло отворено към потребностите и интересите на общността. Колоритния му облик изграждат талантливи хора, които умеят да разпалват творческия пламък както в себе си, така и у другите. В залите на читалището си дават среща любознателността и желанието за изява на танцьори, певци, художници, писатели, музиканти.

2019 –та година премина под знака на 150- та годишнина на читалището и 180 години от рождението на Илия Рашков Блъсков- основател и първи председател на читалището.

Всички вие бяхте част от инициативите и изявите на читалището, чиято цел беше достойното отпразнуване на бележитите годишнини. Предлагам на вашето внимание, хронологично, културния календар на читалището за 2019 година подкрепен с богат снимков материал / презентация/

Месец януари- Празник „ Да ти е живо и здраво името“ с участието на клуб „ Българка“, ВГ „ Медени гласове“ Бяха почетени именниците и традициите около честването на именните дни.

Васил Бостанджиев и Петър Петров се погрижиха за доброто настроение на присъстващите.снимка

Ретроспективната изложба, която беше открита, представи картини на художници от дарителския фонд на читалището. Изложбата бе посетена от много ценители и ученици от СУ „ П. Волов. В поредицата „ Литературна стряха“ гостува поетесата Павлина Стаменова от Разград. Бяха представени книгите „ Звезден кръстопът“ и „ Дневник на сърцето“. Участваха и деца от школата по пиано с музикален педагог Здравка Христова.

През месец февруари по традиция, заедно със Съюза на пчеларите се проведе празник- изложение „ Медът от пчелите- елексир на живота“ Лекция изнесе Искра Дончева- биолог На 9.02. се навършиха 180 г. от рождението на Ил. Рашков Блъсков. Годишнината бе чествана заедно с ученици от НУ „ Ил. Р. Блъсков и НЧ“ Просвета-1925“ от село Илия Блъсково. След презентацията и програмата бяха поднесени цветя.

Тържество по повод годишнината на Блъсков се състоя и в читалището ,в селото носещо неговото име. Участваха деца от ТФ „ Фамилия Европа“ и представители на настоятелството

Традиционна е изложбата- базар на мартеници, ръчно изработени от членове на ателие „ Хоби“, която беше открита на 14.02.19 г.

На 1.03. последва нова изложба на ателие „ Хоби, в която бяха представени картини, везани сувенири, бижута, пирографии, макраме, квилинг, декупаж. Изложбата бе по идея на Мария Стаматова от клуб „ Българка“ и предизвика изключителен интерес.

„ СТИХИЯ“ така бе озаглавена мартенската изложба на Калина Стефанова, съчетаваща фотография и маслена живопис.

Пролетният концерт на школата по пиано с р-л Татяна Желева бе прекрасен празник на музиката, детското обаяние и творчески вълнения.

Април стартирахме с Дните на детската книга и изкуствата за деца. По предложение на Христина Горанова , от събранието през 2019 г., популяризирахме съветите на дядо Блъсков към неговите внучки. Организирахме кампания „ Чети и дари детска книга“ Идеята беше да привлечем повече ученици в нашата библиотека. Най- активни бяха учениците от СУ „ П. Волов“

Пъстър беше Великденският концерт на детските състави при читалището. Организирахме конкурс „ Шарено яйце“, в който се включиха с огромно желание деца от музикалните школи и танцовата формация.

„ Хубава си, моя горо! Под този надслов премина концертът на Хор „ Планинско ехо“, ВГ „ Хан Аспарух“ и ВГ „ Медени гласове“ Специално участие взе ВГ „ Весели усмивки“ при Трето ОУ „ Д. Благоев“ Концертът бе посветен на Денят на Земята.

Тодор Казаков направи своя дебют с изложбата „ Цветя“, а Румяна Цекова от София за втори път представи своите авторски, бутикови бижута.

Родолюбие в слово и картини- под този надслов премина авторската вечер на Божанка Прашанова. Тя представи книгата си“ Село Черенча- Докосване до миналото и съвременност“ и изложба с акварелни пейзажи от селото.

Отново в поредицата „ Литературна стряха“ бе представена книгата“ Последният рокендрол“ на Петър Нанев

Като част от събитията посветени на **150-та годишнина на читалището** беше експонирана изложба с картини на художника Куню Китанов от град Варна и неговата дъщеря Соня Илиевска.

Дойде време и за летния празник на пчеларите, пчелите и меда „ Св. Прокопий“ Песни, обредни действия и изложение на мед и пчелни продукти. Така накратко може да опишем празника. Снимка

„ С любов и още нещо…“ , така беше озаглавил поредната си изложба Вълчо Вълчев

**На 15 август отпразнувахме 150 години от тържественото провъзгласяване на читалището с**

* Експозиция „ Достойни дела- заслужена почит“ с архивни материали за живота и творчеството но ИЛ. Р. БЛЪСКОВ
* Експозиция „ Дух и светлина“ посветена на историята на читалището
* Изложба с отличените творби и награждаване на участниците в ТРЕТИЯ Национален конкурс за рисунка и литературно творчество „ Сторих го за Отечеството“ Тази година темата беше „ Аз и моето читалище“
* Всички участници поднесоха, в знак на признателност, цветя пред паметната плоча на Ил. Блъсков.
* Традиционно Иван Иванов представи своя фотографска изложба, която бе част от проект, който бе финансиран от Общински фонд „ Култура“ Този път той беше изкушен от предизвикателствата на компютърната живопис.

Алиса Торосян отново ни зарадва с картини от своята „ Есенна палитра“. За нея специално пя ВГ „ Рябинушка“.

**Работилницата за изкуство „ БАТИК“, която се осъществи след спечелен проект пред Национален Дарителски Фонд „ 13 века България“, се представи с изложба „ БАТИК“ в ХГ „ Елена Карамихайлова“** Това бе заключителна изява на участниците по проекта. Благодарим на Красимира Чалъкова за доброто партньорство по проекта и положените усилия по време на творческия процес

**На 30.10.2019 г. в зала“ Проф. Венета Вичева“ се състоя юбилейният концерт „ Дух и светлина“- 150 години НЧ „ Напредък-1869“.**

 Благодарим на всички участници, на публиката, на всички, които допринесоха кулминацията на тържествата да е емоционална, премерена и достойна за многолетната история на нашето читалище. Благодарим за цветята, поздравителните адреси, милите думи и аплодисментите.

На 7 ноември посрещнахме гости от НЧ „ Надежда-1869“ Велико Търново, които също отпразнуваха своята 150 годишнина. Впечатлихме ги с прекрасните шевици на клуб „ Българка“. Обсъдихме идеи за бъдещи съвместни дейности. Посетихме по тяхно желание музея на градския бит и Томбул джамия. Получихме покана за гостуване, с изложба на клуб „ Българка“.

 Продължихме с отпразнуването на Деня на народното единство и изложба-живопис на Надежда Чатова . Благодарим за съвместната, ползотворна дейност с клуб „ Славяне-2000“, с председател Тамара Стилиянова.

За Коледно-Новогодишните празници подредихме изложба „ Изработено с любов за празника“ на членовете на ателие „ Хоби“

На 9.12.2019 г. **Хор „ Планинско ехо „ отпразнува своята 40 годишнина**. В прекрасния концерт се редуваха туристически и патриотични песни с изпълнения на децата от школите по пиано и цигулка. Залата се оказа тясна, за да побере приятели и слушатели. Ученици от НУ „ Ил. Р. Блъсков“ също уважиха хористите с присъствие и отношение. Всички хористи получиха грамоти о ТД „ Мадарски конник“, връчени им от г-н Ангел Филипов.

По повод Националния ден на четенето бяха организирани инициативи, с ученици, за поощряване на интереса към четенето. Най-активни бяха учениците от НУ“ Ил. Р. Блъсков“. Библиотекарката Маня Микова ги запозна с правилата за ползване на нашата библиотека.

Изпратихме отчетната 2019 година със „ Зима в картини“- сборна изложба на художници реализирали свои изложби и дарили картини на читалището. Ще изброя имената на участниците Иван Иванов, Мария Стаматова, Петър Дочев, Вълчо Вълчев, Валентин Дерменджиев, КалинаСтефанава, Куню Китанов, Мария Стоянова, Божанка Пашанова Николай Калев. Снимка

С увереност можем да кажем, че това бе една особено динамична и наситена откъм културни събития година. От всичко , което беше планувано остана да реализираме издаването на сборника“ Спомени от миналото- спомени за бъдещето“, посветен на 150-тагодишнина на читалището.

И преди да завърша този отчет бих искала да припомня накратко участията на всички състави към читалището в значими национални и международни фестивали и конкурси, които носят удовлетвореност и престиж.

1. ТФ „Фамилия Европа“- Трети Международен танцов конкурс гр. Русе, Национален танцов конкурс „ Танцова въртележка“ гр. Г. Оряховица, Международен танцов фестивал в Хърватска, Национален танцов конкурс „ Дъга над Клептуза“ гр. Велинград, Национален събор на хърцоите „ Песен от сърце извира, стъпка от душа се ражда“ в с. Кацелово Русенско

2. ВГ „ Херсонита“- Фестивал на изкуствата гр. Попово, Международен фолклорен фестивал „ Шумла“, Национален фестивал „ Сребро в косите, младост в душите“ гр. Бургас, Общински и областен преглед на художествената самодейност.

 3. ВГ „ Медени гласове“- Национален фестивал на старата градска песен „ Красив роман е любовта“ гр.Созопол, Фестивал „ Листопад на спомените“ гр. Варна

4. ВГ „ Рябинушка“- Фестивал на изкуствата гр. Попово, Международен фестивал на руската песен, с. Дъбовик, обл. Добрич

5. Хор „ Планинско ехо“ –Национални хорови празници „ България пее“, Национален песенен празник „ Песните на България“ гр. Хисаря, Фестивал „ Листопад на спомените гр. Варна

6. ВФ „ Хан Аспарух“- Национални хорови празници „ България пее“ .Фестивал „ Листопад на спомените“ гр. Варна. Национален песенен празник“ Песните на България“ гр. Хисаря

8. Клуб „ Българка“- Изложба на шевици на Национален събор на хърцоите „ Песен от сърце извира, стъпка от душа се ражда“ в с. Кацелово, Русенско.

9. Школи по пиано и цигулка- Национален конкурс „ Бъдещето на България“ гр. Бургас, Национален музикален конкурс “ Децата на България пеят, танцуват, рисуват“ гр. Шумен, Национален младежки фестивал „ Приказка за теб“ гр. Варна

10. ВГ „ Шанс“- Общински и Областни прегледи на художествената самодейност

11. Сдружение на сляпо-глухите-Национален фестивал на изкуствата и спорта за хора с увреждания гр. Пловдив

Всички състави се завърнаха с отличия от фестивалите и конкурсите, в които взеха участие.

Разработихме и реализирахме следните проекти:

-Национален дарителски фонд „13 века България“- „ Детска работилница за изкуство „ БАТИК “

-Министерство на културата „ Българските библиотеки съвременни центрове за четене и информираност“- 2019 г. /за закупуване на книги/

 - Общински фонд „ Култура“-„ Красота от векове за векове“

- Фондация „Работилница за граждански инициативи, Младежка банка , Сдружение „ Алдора“- Младежки проект „От дъха на миналото“- малко познати шуменски творци. Проектът е на Танцова формация „ Фамилия Европа“ с р-л П. Великова.

През 2019 г. реализирахме следните нови дейности

- Обмен на добри практики с НЧ „ Надежда-1869“ гр. В. Търново.

- Стартиране на детска музикално- театрална формация „ Бисери“ с ръководители Боряна Стефанова и Светла Патева. Благодарим им сърдечно за всеотдайната работа с талантливите деца. Прекрасен дебют на Празничния концерт- спектакъл „ Коледни вълшебства“, който се състоя на 18.12. 19 г.

- Проведохме експедиция за проучване на шевици от Пловдивския регион и се запознаване с културно-историческото наследство на Пловдив- европейска столица на културата.

- Възобновихме съвместните дейности с НЧ „ 20 април 1876“ гр. Клисура- родното място на основателя на нашето читалище Ил. Р. Блъсков

На 11 май 2019 г. читалището беше удостоено с Наградата на Шумен за изкуство и култура, раздел „ Дейци на културата“.

Благодарим сърдечно на дарителите: Алкомет АД, които дариха 2 000 лв.за издаването на сборника за читалището, на Елена Захариева- дарила 500 лв., на Даниела Челебиева, на дарилите книги Станка Пенева, Стилиян Стоянов, Здравка Христова, Божидара Димова, Светлана Георгиева, Донка Христова, Регионален исторически музей.

През отчетната година неразделна част от богатата дейност на читалището бе и библиотечната. Благодарим сърдечно на библиотекарката Маня Микова, която съумя да повиши броя на читателите, да организира кампанията „ Чети и дари“, която имаше за цел да провокира деца и ученици да четат и дарят детски книги на читалищната библиотека. Разработи 2 проекта за обогатяване на библиотечния фонд. Редовно представяше новозакупената литература пред читателите.

Отпразнувахме своята 150- та годишнина, но грижата за материалната база и необходимостта от сериозни ремонти на покрива, канализацията и осветлението в библиотеката на читалището остават. Надяваме се през настоящата година тези ремонти да бъдат реализирани. Призоваваме всеки, който има възможност да помогне с дарения или труд. Така нашето читалище ще продължи да бъде уютен дом за певци, музиканти, художници и танцьори.

Пожелавам на всички здраве и успешна творческа 2020 година.

 Народно читалище „Напредък-1869” Шумен

ул. Панайот Волов 2 тел. 054 86 26 27 и 0886 80 70 71

e-mail napredаksh@abv.bg

Мероприятия на читалището

за 2020 година

Национални мероприятия организирани от читалището:

* **IV-ти Национален конкурс за рисунка и литературно творчество „ Сторих го за Отечеството“ Тема- „ Буквите са чуден дар“ Отчитане и награждаване-22 май 2020 г.**
* **X-та Национална среща на поетите с китара „ Шумен бард“- 26, 27 юни 2020 г.**
* **„ Майстории“- втори Национален панаир на занаятите – 17,18 септември 2020 г.**

 Планувани участия на съставите за 2020 г.

1.ТФ „Фамилия Европа“ Честване 15 години от създаването на формацията. Участия в Международен танцов конкурс „ Дъга от таланти“ Пловдив, Национален танцов конкурс „ Танцова въртележка“ Горна Оряховица. Участия в читалищни , общински и областни концерти и прояви.

2. ВГ „ Херсонита“

Общински и областен преглед на худ. самодейност, Международен фестивал „ Есенни шуменски вечери“, Фестивал на старата градска песен „ Листопад на спомените“ гр. Варна

3. ВГ „ Медени гласове“

 Национален фестивал на старата градска песен“ Красив роман е любовта“ Созопол, Национален фестивал на старата градска песен „ Ех, любов, любов“ Обзор, Фестивал „ Листопад на спомените“ гр. Варна

4. ВГ „ Рябинушка“

 Национален хоров празник „ България пее“, Прегледи на худ. самодейност- общински и областен, ,Международен фестивал „ Есенни шуменски вечери“ Концерти на градски и общински мероприятия

5. Хор „ Планинско ехо“

 Хоров фестивал в гр. В. Търново и Клисура, Национален хоров фестивал „ България пее“, Общ. и обл. преглед на худ. самодейност, Национален песенен празник в гр. Калофер

6. ВГ „ Шанс“

Участие в прегледите на художествената самодейност Фестивал „ Листопад на спомените“ гр. Варна, Фестивал на старата градска песен Обзор

7. ВГ „ Хан Аспарух“

Национален хоров празник „ България пее“, Национален хоров фестивал „ Топчето пукна“ гр. Клисура, Фестивал „ Листопад на спомените“ Варна

8. Клуб „ Българка“

Участие в Национален фестивал на българската шевица гр. Белослав и Национален панаир на занаятите „ Майстории“ Шумен/ организатор читалище „ Напредък-1869“/

9. Школи по пиано и цигулка

Участия в музикални конкурси в Бургас, Варна и Пловдив

10. Детска музикално- театрална формация „ Бисери“- участие в театрален фестивал Варна

Дейности по тематични направления

1.Български традиционен календар

* Празник- „ Да ти е живо и здраво името“- месец януари
* Св. Харалампий- Празник на меда и пчеларите- изложба- базар на пчелни продукти, лектория, концерт-месец февруари
* Баба Марта мартенички вързала-детски празник и изложба- месец март
* Концерти на школата по пиано и по цигулка и матинета – ежемесечно
* Ден на театъра-представление на ДМТФ „Бисери“- месец март
* Еньовски празник. Участие на съставите във фестивали – месец юни, юли, август, септември
* Св. Прокопий- празник на пчеларите и меда- изложение и концертна програма- месец юли
* Ден на християнското семейство- концерт. Изложба на клуб „ Българка“- месец ноември
* Международен ден на планините- концерт- месец декември
* Коледно – Новогодишни концерти на групите при читалището- месец декември

**2.** Тематични вечери и годишнини

* **181 г. от рождението на Илия Р. Блъсков- месец февруари**
* **140 г. от рождението на Никола Р. Блъсков**
* **170 г. от рождението на Панайот Волов, съвместно с КМ „ П. Волов“- месец април**
* **15 години ТФ „ Фамилия Европа“- концерт - спектакъл- месец ноември**

**3.** Поредица „ Литературна стряха“- представяния на книги и автори от Шумен и страната**-** по график, след уточняване с конкретните автори.

**4.** Мероприятия посветени на:

* Международен ден на майчиния език месец октомври
* Световен ден на книгата месец април
* Седмица на детската книга и изкуствата за деца- месец април
* 9 май – Ден на победата, съвместно със клуб „ Славяне-2000“ и Сдружение „ България- наш дом“ месец май
* Дните на музиката и поезията-месец октомври
* Ден на народното единение- месец ноември
* Традиционни зимни празници- месец декември

**5.** Национални и местни празници - тематични концерти, лектории, участия в общинските мероприятия

3 март-Национален празник- концерт на Хор „ Планинско ехо“

9 май- Ден на победата и Ден на Европа – концертни изяви на ВГ „ Рябинушка“ и на ТФ „ Фамилия Европа“

11 май Ден на Шумен- темаична изложба, участие в общинските мероприятия

* 24 май- Ден на славянската писменост и бълг. култура- участие в общинските мероприятия
* 2 юни-Ден на Ботев и загиналите за свободата на България
* 15 август- 151 години от провъзгласяването на читалище „ Напредък“- експозиция
* 6 септември- Съединението на България
* 22 септември –Ден на независимостта
* Карнавал на плодородието
* 1 ноември –Ден на будителите

6. Изложби

* + ежемесечни на художници от Шумен и страната
	+ Вълчо Вълчев- батик, акварел- месец януари
	+ Здравко Тошев от Добрич- живопис – месец февруари
	+ Галин Кръстев ученик от СУ „ Йоан Екзарх Български“-живопис и скулптура, месец март
	+ Юсуф Мустафов-живопис и графика- месец април
	+ изложба с наградените творби от конкурса „ Сторих го за Отечеството“ Тема „ Буквите са чуден дар“- месец май
	+ изложба на ученици от СУ „ Д-р П. Берон“ с. Хитрино , по проект, месец май
	+ Иван Иванов- живопис и фотография месец юни
	+ Елена Захариева-фотография месец юли
	+ Валентин Дерменджиев- живопис месец септември
	+ Алиса Торосян- акварел месец октомри
	+ Сборна изложба „ Будителите“ месец ноември
	+ приложни изложби на членовете на ателие „ Хоби“ и на майстори от страната-месец март, юни, септември, декември
	+ Продължаване дейността на работилницата за изкуство „ Батик“, изложби –месец юни и декември

**7.** Библиотечна дейност**-** представяне на новозакупена литература, организиране на детски празници за популяризиране на четенето и набиране на нови читатели, участия в проекти и обучения Дни на отворените врати в библиотеката и дарителски кампании „ Чети и дари“. Литературни четения свързани с годишнини на поети и писатели -целогодишно

**8*.***Други- Кандидатстване и реализиране на проекти пред Общински и Национален фонд „ Култура“ и други донорски организации.

 Съвместна дейност с „ Европа Директно“, читалищата от региона и други области.

Провеждане на експедиция с клуб „Българка“ за проучване на шевици срок- целогодишно